Source: http://www.laffertkuria.hu/intezmenyunk/
Timestamp: 2019-03-25 05:52:49+00:00

Document:
﻿ Intézményünk | Laffert Kúria - Dunaharaszti
Kezdőlap Intézményünk
A Laffert Kúria egy 2010-2011 között helyreállított, újonnan átadott barokk kúriaépület. Kétszintes, közel 560 m² alapterületű. Frissen telepített, 3300 m² barokk átiratú kert tartozik hozzá. Az épület Fő út felöli traktusát a díszterem, valamint az egybenyitható szalonokból álló termek alkotják, így adva a barokk épületek jellegzetes enfilade-os térsorát. Emeletén egy 135 m²-es, modern kiállítótér található. Kertjében levendula-kiültetés, almaliget, lugasok a hófehér, 335 m²-es mészkőburkolatú terasz mellett.
Az épület a József Attila Művelődési Ház telephelyeként Dunaharaszti város művészeti központjaként funkcionál.
A Laffert Kúria a József Attila Művelődési Ház telephelyeként Dunaharaszti Város központi kulturális feladatait látja el. Galériaként három térben – földszinti szalonok, emeleti Atelier, kávéházi galéria − rendez képzőművészeti kiállításokat. Az épület minden helyisége természetes fénnyel megvilágított, bizonyos termei korlátozott mértékben sötétíthetőek.
Az emeleten elhelyezkedő kiállítótér – az Atelier – az épület manzárd kialakítású tetőtere, mely időszaki kiállítások között helyet ad a Baktay Ervin Gimnázium nemzetközi kortárs képzőművészeti gyűjteményéből látható válogatásnak, és rendezvények tartására is alkalmas. Berendezéstől függően ültetett módon 80-100 fő befogadására is alkalmas.
A földszinti díszterem 50 -100 fő közötti befogadóképességgel színvonalas zenei és irodalmi rendezvényeknek, kamara-előadásoknak, filmvetítéseknek a helyszíne. Az önkormányzati városi eseményeken és saját rendezvényein kívül helyet ad a városi zeneiskola koncertjeinek, valamint esküvői szertartások lebonyolítására is szolgál.
A díszterem két oldalán elhelyezkedő, összenyitható szalonok sajátos barokk hangulatukkal adnak helyet a különböző tárlatoknak, kiállításoknak. A helyiségek festmény-és fotókiállítások idején kiscsoportos foglalkozásra is alkalmasak.
A kávéház területén és a teraszon wifi hozzáférést biztosítunk. A földszinten mozgáskorlátozottak számára külön bejáró áll rendelkezésre, valamint az épület rendelkezik akadálymentesített mellékhelyiséggel.
Dohányzás kizárólag a teraszon, valamint a kertben, az erre kijelölt helyeken lehetséges.
A kúria előtti útszakaszon, illetve a szomszédos templom mellett található parkolóban a parkolás ingyenes. A kúria belső udvarán a parkolás nem megengedett!
A kúria barokk átiratú kertje 335 m2, hófehér mészkő terasszal és óriási szabad zöld felülettel, levendulással, lugasokkal jó idő esetén kiválóan alkalmas a városi, önkormányzati protokolláris események lebonyolítására, vendégfogadásra, vagy egyéb szabadtéri rendezvények kültéri megtartására.
Az esküvőkön és exkluzív céges rendezvényeken kívül helyiséget külső szervezőknek az intézmény nem ad bérbe.
A kúria kert felőli traktusa, valamint a helytörténeti kiállítás szabadon megtekinthető.
Az épület kiállítóterei, termei ingyenesen látogathatóak.
Egyes időszaki kiállítások belépődíj ellenében tekinthetők meg.
A Laffert Kúria közúton elérhető Budapest irányából az 5-ös főútból leágazó 510-es (Haraszti) úton haladva, melynek dunaharaszti folytatása a Fő út, ahol a 172-esz szám alatt található a kúria épülete.
Tömegközlekedéssel megközelíthető a ráckevei HÉV-el, vagy Budapest Népligettől Volánbusszal, Dunaharaszti külső állomáson leszállva, mintegy 10 perces sétával a Fő úton.
Az épület előtti útszakaszon, illetve a 150 méterre lévő templom melletti parkolójában a parkolás ingyenes. A kúria épülete mellett, és udvarán saját biciklitároló található. A Kúria udvarán parkolni tilos!
Kiállításmegnyitó: Elrendeltetett Gubis Mihály művei
2019-03-29 @ 18:00 - 19:30
Esküvő: Ildikó és Béla
2019-03-30 @ 15:00 - 18:00
KERESZTBEN JÉGESŐ BEREMÉNYI GÉZA és MÁSIK JÁNOS estje
2019-04-09 @ 18:00 - 19:30
2019-04-21 @ 17:00 - 18:00

References: Kúria 
 Kúria 
 Kúria 
 kúria 
 kúria 
 kúria 
 kúria 
 Kúria 
 kúria 
 kúria 
 Kúria